Huwa inkuraġġanti li waqt il-Quddiesa diversi jużaw il-missalin ta' kuljum. Min jaf kieku jsir missalin għat-tfal, għall-ħdud u għall-festi? Wieħed jista' jieħu l-mudell tal-missalin li juzaw Franza, li fih il-qari, stampi, spjega ta' xi kliem fl-istess qari u logħob marbut mat-tema li tkun. Fl-istess ħin hu għodda ta' katekeżi. Hu missalin prattiku, kif wieħed jinnota fil-liturġija ta' Ħadd il-Palm, li l-qari tal-Passjoni hu wieħed qasir, biex jintuża fejn issir Quddiesa immirata għat-tfal. (Joe Galea 2 ta' April 2012) TWEĠIBA minn Dun Jesmond Manicaro L-idea hi sabiha ħafna. Il-problema hi n-nuqqas ta' riżorsi umani biex jaħdmu fuq proġett bħal dan li jinvolvi grupp ta' nies li kwazi jaħdmu full time. Nieħu gost nisma aktar kummenti dwar dan. (2 ta' April 2012) Tisma' u ssegwi Skond il-Katekiżmu tal-Knisja Kattolika, il-Liturġija hi l-"azzjoni ta' Kristu sħiħ". (KKK) Hija "l-komunita' kollha, il-Ġisem ta' Kristu mar-Ras tiegħu", jiġifieri "l-poplu qaddis ta' Alla", li tiċċelebra. Għalhekk irid ikun hemm "tisħib ħaj u attiv tal-fidili". Minbarra l-lajċi li jintgħażlu biex jieħdu sehem fil-qari taċ-ċelebrazzjonijiet, hemm il-ġemgħa li, jew ikollhom il-messalin, jew isegwu fuq il-fuljetti li tipprovdi l-knisja jew kappella li tkun. Imma għad hawn min hu kontra din il-prattika. Veru li l-kelma t'Alla hi biex tismagħha, u mhux biex issegwiha, kif jirraġunaw xi wħud u ma jaċċettawx li fiċ-ċelebrazzjonijiet li jmexxu huma, in-nies ma jingħatawx l-opportunita' li jsegwu fuq dawn il-fuljetti? Ftit spjega dwar dan tgħin għal iktar "għaqda" li hi mixtieqa mill-veru sens tal-Liturġija. (Joe Galea, 7 ta' April 2012) Naqbel ħafna ma' li kiteb is-Sur Joe Galea dwar il-Missalin ... Naqbel ħafna ma' li kiteb is-Sur Joe Galea dwar il-Missalin għat-tfal. Kull meta nkun il-quddies mat-tifla tiegħi dejjem nispiċċa ninduna li ma tkun qed tifhem xejn milli jkun qed jingħad mill-qassisin għax jużaw forsi xi ftit kliem tqil ghall-eta' ta' 8 snin. Nieħu gost jekk isir xi ħaġa dwar dan. Tislijiet. (Fifi Bugeja, 11 ta' Lulju 2012)
Missalin ghat-tfal